Oruganikyo 4: Habwaki Baaferirwe Amaka Gabu
DORA hati ekiri hanu. Adamu na Hawa nibabingwa okuruga omu rugonjo orurungi muno orw’Adeni. Nomanya habwaki?
Habwokuba bakozire ekintu ekibi muno. Nahabwekyo Yahwe abafubiire. Nomanya ekibi Adamu na Hawa eki baakozire?
Bakakora eki Ruhanga akaba abatangire okukora. Ruhanga akabaragira okulya ha buli muti ogw’omu rugonjo. Baitu ha muti gumu Ruhanga akabagamba obutagulyaho baleme kufa. Gunu omuti Ruhanga akagwesigaliza. Nitumanya ngu kibi muno okutwara ekintu ky’omuntu ondi, tinukwo? Mananu, kiki ekyabaireho?
Kiro kimu Hawa obwakaba ali wenka omu rugonjo, enjoka ekabaza nawe. Kicumitirizeho! Ekagambira Hawa okulya ha muti ogu Ruhanga akaba abatangire. Ruhanga atahange enjoka n’obusobozi bw’okubaza. Nahabwekyo nikimanyisa ngu haroho omuntu ondi owakaba nagambisa enjoka. Noha ogu akaba nabaza?
Atabe Adamu. Atekwa kuba yabaire ali omu habihangirwe, Yahwe ebi yahangire ensi enu obwekaba etakahangirwe. Ebihangirwe ebyo byali bamaraika. Titurukusobora kubarora. Maraika onu omu akatandika okwehemba. Akatandika kutekereza ngu nawe nasobora kuba mulemi nka Ruhanga. Akagonza abantu bamworobere mukikaro kyokworobera Yahwe. Maraika onu nuwe yaletiire enjoka okubaza.
Maraika onu akasobora kubihabiha Hawa. Obu yagambiirwe ngu naija kusisana Ruhanga obu yakuliire ha muti ogu yatangirwe, nawe akakikiriza. Hanyuma akalya ha muti na Adamu nawe. Adamu na Hawa bakajemera Ruhanga. Egyo niyo songa habwaki baaferirwe amaka gabu ag’omu rugonjo amarungi.
Baitu obusumi nibwija Ruhanga obwarukwija kufoora ensi yoona kuba nungi nk’orugonjo rw’Adeni. Nitwija kwegaho nkoku tusobora naitwe kubagana mukugifoora nungi. Baitu hati katurole kiki ekyahikire ha Adamu na Hawa.
Okubanza 2:16, 17; 3:1-13, 24; Okusuku’rwa 12:9.
Ebikaguzo
- Hati kiki ekihikire hali Adamu na Hawa omukisisani?
- Habwaki Yahwe yabafubiire?
- Enjoka ekagambira ki Hawa?
- Noha ayakozeseze enjoka kubaza na Hawa?
- Habwaki Adamu na Hawa baferiirwe amaka gabu ag’orugonjo?
Ebikaguzo ebindi
- Soma Okubanza 2:16, 17 na 3:1-13, 24.
Ekikaguzo enjoka eki yakagwize Hawa kikasiisa kita ibara lya Yahwe? (Kub. 3:1-5; 1 Yoh. 5:3)
Ekyahikire hali Hawa nikitwegesa ki? (Baf. 4:8; Yak. 1:14, 15; 1 Yoh. 2:16)
Mumulingo ki Adamu na Hawa ogu balemerirwe kwikiriza ensobi yabu? (Kub. 3:12, 13)
Abakerubi abaatairwe buruga-izooba bw’orugonjo rwa Adeni bakoleka bata ngu nibasagika obulemi bwa Yahwe? (Kub. 3:24)
- Soma Okusuku’rwa 12:9.
Setani ahiikire nkaha mu kuhabya abantu n’okuhakaniza obulemi bwa Ruhanga? (1 Yoh. 5:19)
bem_Latn lug_Latn lug_Latn lug_Latn lug_Latn lug_Latn run_Latn lug_Latn xho_Latn lug_Latn swh_Latn swh_Latn quy_Latn swh_Latn lug_Latn run_Latn run_Latn sun_Latn hau_Latn lug_Latn lug_Latn lug_Latn kin_Latn